
PËR RISHPËRNDARJEN E NUMRIT REZERVË TË PUNONJËSVE TË SISTEMIT TË DREJTËSISË 
PËR VITIN 2018

Në mbështetje të nenit 100 të Kushtetutës dhe të nenit 11, të ligjit nr. 109/2017, “Për buxhetin e vitit 2018”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Numri i punonjësve të Komisionit të Pavarur të Kualifikimit, për vitin 2018, shtohet me 14 punonjës, duke e çuar numrin e përgjithshëm të punonjësve të këtij institucioni në 64. 
2. Numri i punonjësve të Kolegjit të Posaçëm të Apelimit, për vitin 2018, shtohet me 6 punonjës, duke e çuar numrin e përgjithshëm të punonjësve të këtij institucioni në 43. 
3. Numri i punonjësve të komisionerëve publikë, për vitin 2018, shtohet me 4 punonjës, duke e çuar numrin e përgjithshëm të punonjësve të këtij institucioni në 30. 
4. Numri rezervë i punonjësve të sistemit të drejtësisë, për vitin 2018, reduktohet me 24 punonjës dhe bëhet 206. 
5. Ngarkohen Ministria e Financave dhe Ekonomisë dhe institucionet e përmendura më sipër për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

